09/05/2017 | Administración LocalMunicipal
Pontedeume
Aprobación definitiva da ordenanza específica reguladora das bases de concesión de axudas ás familias para a adquisición de material escolar. Curso escolar 2016-2017. Educación infantil, primaria e ESO do concello de Pontedeume

Na sesión ordinaria do Pleno do Concello de Pontedeume celebrada o 23 de febreiro de 2017 adoptouse o acordo relativo á aprobación inicial da “Ordenanza específica reguladora das bases de concesión de axudas ás familias para a adquisición de material escolar. Curso Escolar 2016-2017. Educación Infantil, Primaria e Eso do Concello de Pontedeume” Someteuse o expediente a información pública por un prazo de trinta días, en comprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local e no artigo 196.2 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2.568/1986, de 28 de novembro, mediante a publicación do anuncio no Boletín Oficial da Provincia nº 42 de 2 de marzo de 2017. Unha vez transcorrido o dito periodo téndose presentado unha alegación, o Pleno do Concello de Pontedeume, celebrado en sesión ordinaria de 27 de abril de 2017, aprobou expresamente, con carácter definitivo a redacción final do texto da Ordenanza específica reguladora das bases de concesión de axudas destinadas á adquisición de material escolar a familias con escasos recursos económicos, curso escolar 2016-2017. Educación Infantil, Primaria e ESO do concello de Pontedeume, unha vez resoltas as reclamacións presentadas e incorporadas á mesma as modificacións derivadas das alegacións estimadas, nos termos en que figura no expediente publícase íntegramente o texto da disposición regulamentaria, entendéndose adoptado definitivamente o acordo Plenario, e en consecuencia faise pública a súa aprobación definitiva insertándose a continuación o texto íntegro da ordenanza: Esta Ordenanza ten por obxecto regular a convocatoria para a concesión de axudas destinadas a adquisición de material escolar (todo tipo de material agás os libros de texto) e roupa (mandilón, chándal e zapatillas de deporte), co fin de promover o principio de igualdade no exercicio do dereito á educación e compensar ás familias para facer fronte aos gastos derivados da escolarización dos seus fillos matriculados nos cursos de Educación Infantil, Primaria e ESO, todo iso nos termos establecidos no artigo 49 da Lei 7/1985, do 2 de abril, reguladora das bases do réxime local, no Regulamento de servizos das corporacións locais, na Lei 5/1997, de Administración Local de Galicia, na Lei 38/2003, do 17 de novembro, xeral de subvencións, no Real Decreto 887/2006, do 21 de xullo, polo que se aproba o regulamento da Lei 38/2003, xeral de subvencións, na Lei 9/2007, do 13 de xuño, de subvencións de Galicia ena Ordenanza xeral de subvencións do Concello de Pontedeume.1.- A igualdade de oportunidades ante o ensino é un dos retos principais que deben afrontar os poderes públicos para facer efectivo o dereito á educación. Unha das medidas fundamentais é o establecemento dun sistema de becas e axudas que posibiliten o acceso e continuidade nos estudios. Constitúe o obxecto das presentes bases convocar axudas para a adquisición de material escolar (todo tipo de material agás os libros de texto) e roupa (mandilón, chándal e zapatillas de deporte), destinadas ás familias que se atopen nunhas condicións socio-economicas menos vantaxosas.2.- O importe global máximo que o Concello destinará á concesión destas axudas será de 11.000,00 euros, con cargo á aplicación orzamentaria 326.48000, do orzamento do ano 2017.3.- As axudas concedidas en virtude da presente ordenanza serán compatibles con calquera outra axuda que se poida recibir coa mesma finalidade doutras entidades públicas ou privadas, sempre que as axudas concorrentes non superen o custo do material escolar subvencionado.1.- Estas axudas para a adquisición de material escolar van destinadas ó alumnado de segundo ciclo de Educación Infantil, Educación Primaria e Educación Secundaria Obrigatoria, que pertenza a unha unidade familiar con ingresos anuais (base impoñible xeral máis base impoñible do aforro) non superiores a 18.000 euros, se ben no caso de familias numerosas incrementarase o umbral en 602,00 euros a partires do terceiro fillo.2.- Poderá optar a estas axudas o alumnado de segundo ciclo de Educación Infantil, de Educación Primaria e de Educación Secundaria obrigatoria, empadroados no Concello de Pontedeume.3.- As becas adxudicaranse por estrito orde de puntuación ata esgotar a consignación orzamentaria dispoñible regulada no artigo 1º. En caso de empate, atenderase ó maior número de fillos escolarizados e se o empate continúa valorarase a renda per cápita máis baixa.3.1.- Lugar. As solicitudes presentaranse, xunto coa documentación correspondente, no Rexistro xeral do Concello.3.2.- Prazo. As solicitudes presentaranse no prazo de quince días hábiles a contar dende o seguinte á publicación desta ordenanza específica no BOP. Este prazo entenderase sen prexuízo do prazo de dez días hábiles, que se concederá no caso de presentación de documentación incompleta ou defectuosa para a súa rectificación, quedando apercibido que de non facelo así, terase por desistido e arquivaranse as actuacións sen máis trámite, conforme ao previsto no artigo 68 da Lei 39/2015, de 1 de outubro, do Procedemento Administrativo Común das Administración Públicas.1.- Solicitude, segundo o modelo establecido.2.- Fotocopia do D. N. I. da/do solicitante, cónxuxe/parella e fillas/os.3.- Fotocopia do Libro de Familia (completo) ou no caso de familias numerosas, fotocopia do título.4.-Fotocopia da Declaración do IRPF do exercicio 2015 (completa) da/do solicitante e cónxuxe, ou no caso de non presentala, Certificado de imputacións expedido pola Axencia Estatal de Administración Tributaria.5.- Certificación da conta bancaria da/do solicitante.6.- Copia da matrícula do presente curso.7.- Declaración de conxunto de tódalas solicitudes efectuadas ou concedidas para a dita finalidade das distintas administracións públicas ou organismos privados competentes, segundo o modelo establecido.8.- Declaración xurada de atoparse ó corrente nas obrigas tributarias en xeral (Estado e Comunidade Autónoma) e, en concreto, co Concello de Pontedeume, e coa Seguridade Social, e de estar ó corrente no cumprimento de obrigas por reintegro de subvencións, segundo o modelo establecido.9.- Declaración responsable de non estar incurso en ningunha das causas de prohibición para obter subvencións que se establecen no artigo 13.2 da Lei 38/2003 xeral de subvencións, e do non ter pendente de xustificar ningunha subvención concedida polo Concello de Pontedeume, segundo o modelo establecido.10.- Se é caso, documentación acreditativa da ausencia do fogar familiar dalgún dos proxenitores: familia monoparental, separación/divorcio, viuvez, orfandade, etc.11.- Certificado do grao de discapacidade, no caso de que algún membro da unidade familiar teña recoñecida unha discapacidade.12.- No caso de que algún membro da unidade familiar se atope en situación de desemprego dende polo menos un mes anterior á data desta convocatoria, Certificado do servizo Público de emprego que acredite a antigüidade como demandante de emprego. Á vista das solicitudes presentadas, estudiaranse pola comisión avaliadora, e concederánse en función dos seguintes conceptos: 1.- Número de membros da unidade familiar.2.- Condicións familiares da/o solicitante.3.- Ingresos familiares. A ponderación destas situacións é a seguinte, para cada un dos criterios anteriores. Por cada membro da unidade familiar do solicitante: 0,5 puntos. Enténdese por unidade familiar a formada polos pais e fillas/os menores de 18 anos ou fillas/os maiores de 18 anos cunha discapacidade superior ó 33 por cento. No caso de familias monoparentais, e para que os efectos de cálculo da renda per cápita, incrementaranse nun 0,8 o número real de membros que compoñen a unidade familiar. Por ausencia do fogar familiar dalgún dos proxenitores (orfandade, separación, familia monoparental, viuvez, etc.): 1 punto. Por cada membro da unidade familiar con discapacidade: 1 punto. Por cada membro da unidade familiar en desemprego: 1 punto. Por familia numerosa (título): 1 punto. Para estes efectos, teñen a consideración de ingresos familiares a suma da parte da base impoñible xeral máis a parte da base impoñible do aforro, previas á aplicación do mínimo persoal e familiar no imposto sobre a renda das persoas físicas. Para as persoas non obrigadas a declarar, as bases impoñibles ás que se fai referencia obteranse como resultado de aplicarlles aos datos existentes na Administración os criterios da lexislación do imposto sobre a renda das persoas físicas. Ponderaranse do seguinte xeito: - Ingresos, ata 4.500,00 euros: + 4 puntos. - De 4.500,01 ata 9.000,00 euros: + 3 puntos. - De 9.000,01 ata 13.500,00 euros: + 2 puntos. - De 13.500,01 ata 18.000,00 puntos: +1 punto. Os peticionarios con ingresos superiores a 18.000,00 euros non terán dereito á axuda coa salvedade prevista no artigo 2 punto 1 desta convocatoria. Son obrigas da/o beneficiaria/o: a) Presentar debidamente cuberta a documentación requirida no prazo sinalado. b) Xustificar ante o Concello de Pontedeume o cumprimento dos requisitos e das condicións, así como a finalidade que determine a concesión da subvención. c) Non ter pendente de xustificar ningunha subvención concedida polo Concello de Pontedeume. d) Someterse ás actuacións de comprobación e control que sexan debidamente requiridas polos órganos municipais, proporcionando canta información lles sexa requirida no exercicio de ditas actuacións. e) Comunicar ó órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada ós fondos percibidos f) Acreditar, no momento da xustificación á que se refire o artigo 7, que está ao corrente no cumprimento das súas obrigas tributarias e fronte á Seguridade Social e no cumprimento de obrigas por reintegro de subvencións, ou autorizar ó Concello de Pontedeume a obter esta información. g) Conservar os documentos xustificativos da aplicación dos fondos recibidos. h) Proceder ao reintegro dos fondos públicos percibidos nos supostos contemplados no artigo 37 da LXS.1.- O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos, en virtude dos que debe pronunciarse a proposta de resolución, será a Concelleira de servizos sociais, educación e deportes. O órgano instrutor, á vista do expediente e do informe da comisión avaliadora, no que se concretará o resultado da avaliación das solicitudes, formulará a proposta de resolución provisional, ó Alcalde - Presidente, que será o órgano competente para a súa concesión, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada da subvención que se propón para cada solicitante, con arranxo aos criterios de valoración establecidos no artigo 4 da presente ordenanza específica. Todo isto conforme ó establecido no artigo 14 da Ordenanza Xeral de Subvencións do Concello de Pontedeume (B. O. P. Nº142 do 21/06/2008). A valoración das solicitudes realizarase pola comisión avaliadora, que estará composta por: - Presidenta: a concelleira de servizos sociais, educación e deportes. - Vogais: - A coordinadora do equipo de servizos sociais do Concello. - A educadora social. - O traballador social. - Actuará como secretario da mesma, con voz pero sen voto, a secretaria da corporación ou persoa en quen delegue. As solicitudes serán valoradas pola comisión mencionada e concedidas polo Alcalde – Presidente mediante decreto. A resolución deberá conter a relación de solicitantes que resulten beneficiarios e o importe concedido, e a desestimación de solicitudes, se as houbese, e a súa causa. No caso de que no expediente non fosen tidos en conta outros datos ou alegacións distintas aos presentados polos solicitantes a proposta de resolución terá o carácter de definitiva. De acordo co previsto no artigo 45 da da Lei 39/2015, de 1 de outubro, do Procedemento Administrativo Común das Administración Públicas, así como no artigo 15 da Ordenanza Xeral de Subvencións do Concello de Pontedeume, a resolución da concesión farase pública, mediante exposición no taboleiro de anuncios do Concello, durante un prazo de 15 días, para que os beneficiarios presenten a documentación xustificativa que se establece no artigo 7 da presente ordenanza específica.2.- A contía da axuda, por alumno/a, será de 60,00 euros (o importe sobrante distribuirase a partes iguais entre as/os beneficiarias/os). 3.- O importe da axuda en ningún caso poderá ser de tal contía que illadamente ou en concorrencia con outras subvencións ou axudas doutras administracións públicas ou privadas, supere o custo dos gastos acreditados pola/o beneficiaria/o.1.- O prazo para presentar a documentación xustificativa será de 15 días, contado a partir do día seguinte á publicación da resolución de concesión no taboleiro de anuncios municipal. O pagamento das axudas efectuarase ós representantes legais das/os beneficiarias/os, unha vez presentada a seguinte documentación: a) Facturas orixinais ou fotocopias cotexadas dos gastos orixinados pola adquisición do material escolar por importe igual ou superior á contía outorgada. Ademais, deberá acreditarse o pagamento das facturas que se presenten. As facturas deberán cumprir os requisitos do Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación. As facturas deberán conter como mínimo, os seguintes requisitos: - Nome, razón social, e NIF ou CIF de quen emite a factura. - Nome, enderezo e NIF ou CIF da/o beneficiaria/o da subvención, debendo estar expedida a factura a nome da persoa solicitante da subvención. - Número de factura e data de emisión. - Detalle do IVE ou imposto correspondente; no caso de exención deberá facerse constar expresamente na factura. - Relación detallada do que se adquiriu. b) Declaración xurada de percepción ou non percepción doutras axudas das distintas administracións públicas ou entes públicos ou privados. c) Certificados de atoparse ao corrente nas obrigas tributarias en xeral (Estado e Comunidade Autónoma) e, en concreto, con Concello de Pontedeume, e coa Seguridade Social, e de estar ao corrente no cumprimento de obrigas por reintegro de subvencións; ou autorizar ó Concello de Pontedeume a obter esta documentación.2.- Os documentos xustificativos corresponderán ós gastos realizados dende o 01/09/2016 ata a data na que remate o prazo para presentar a documentación xustificativa, e só serán subvencionados os gastos que respondan de maneira indubitada á natureza da actividade subvencionada, e se realicen no prazo establecido.3.- De non presentar a xustificación dentro do prazo establecido, entenderase que desiste da súa petición; o que dará lugar á incoacción, por decreto da Alcaldía, do expediente de anulación do correspondente compromiso que conlevará a perda do dereito de cobro da subvención.4.- Este prazo. entenderase sen prexuízo do prazo de dez días hábiles, que se concederá no caso de presentación de documentación incompleta ou defectuosa para a súa corrección. Para o non previsto na presente ordenanza será de aplicación o que se dispón la Lei 38/2003 xeral de subvencións, no Real Decreto 887/2006 polo que se aproba o regulamento da Lei xeral de subvencións, na Lei 9/2007 de subvencións de Galicia e na Ordenanza xeral de subvencións do Concello de Pontedeume. Esta Ordenanza entrará en vigor unha vez publicada no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/85, reguladora de bases de réxime local, modificada pola Lei 11/1999, do 21 de abril, e comezará a aplicarse a partir do día seguinte, permanecendo vixente ata que se acorde a súa modificación ou derogación expresa. Contra esta Ordenanza poderá interpoñerse recurso contencioso administrativo ante a Sala do Contencioso - Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no Boletín Oficial da Provincia. Esta ordenanza consta de 7 artigos, unha disposición adicional e unha disposición final.>> Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime pertinente. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 3 de maio de 2017.